ΗΧΟΣ FM 94.2 Μουσικό Ραδιόφωνο

Ο Γιώργος Αλεξαντωνάκης live με το συγκρότημά του
2020-06-05 21:00 - 23:30 UTC | Αλλού γι’ αλλού, Νικολάου Πλαστήρα 2, Ρέθυμνο
Την Παρασκευή 5 Ιουνίου ένα δυνατό live στο “Αλλού γι’ αλλού”.

Εθελοντική αιμοδοσία
2020-06-05 09:00 - 13:00 | Μαρίνα Ρεθύμνου
𝝥𝝖Ρ𝝖𝝨𝝟𝝚𝝪𝝜 𝟱 𝝞𝝤𝝪𝝢𝝞𝝤𝝪
* 𝞞𝞣𝞘 𝞙𝞐𝞜𝞞𝞤𝞛𝞔 𝞒𝞘𝞐 𝞣𝞞𝞜 𝞔𝞐𝞤𝞣𝞞 𝞛𝞐𝞢 𝞟𝞔𝞗𝞐𝞘𝞜𝞔𝞘 𝞛𝞔𝞢𝞐 𝞛𝞐𝞢
𝞞𝞣𝞘 𝞙𝞐𝞜𝞞𝞤𝞛𝞔 𝞒𝞘𝞐 𝞣𝞞𝞤𝞢 𝞐𝞚𝞚𝞞𝞤𝞢 𝞙𝞐𝞘 𝞣𝞞𝞜 𝞙𝞞𝞢𝞛𝞞 𝞟𝞐𝞠𝞐𝞛𝞔𝞜𝞔𝞘 𝞙𝞐𝞘 𝞔Ί𝞜𝞐𝞘
𝞐𝞗𝞐𝞜𝞐𝞣𝞞*

* Ρεθυμνιώτισες και Ρεθυμνιώτες ας κάνουμε πράξη την εθελοντική προσφορά.
*Νοιαζόμαστε για τον άλλον.
*Προσφέρουμε απλόχερα χωρίς δισταγμό, χωρίς αναβολή- όχι αύριο, σήμερα – λίγο από το αίμα μας σε συνανθρώπους μας που το έχουν ανάγκη.
Στη συγκεκριμένη αιμοδοσία οι υποψήφιοι αιμοδότες θα πρέπει να επικοινωνούν με το τηλ.6972443983
για ραντεβού καθημερινά από :
08.00- 14.00 & 18.00- 22.00.

Οι Gezi live
2020-06-04 20:30 - 23:30 | Bricks, Ελευθερίου Βενιζέλου 41
Το μουσικό σχήμα Gezi ζωντανά στο Bricks την Πέμπτη 4/6.

Ποδηλατοβόλτα
2020-06-03 18:30 - 19:30 | Πλατεία Αγνώστου Στρατιώτη, Ρέθυμνο
O Δήμος Ρεθύμνης και το Τμήμα Αθλητισμού, με την υποστήριξη του ποδηλατικού συλλόγου Ρεθύμνου «ATLAS», στα πλαίσια του εορτασμού της Παγκόσμιας Ημέρας Ποδηλάτου, σας προσκαλεί να συμμετάσχετε ενεργά σε βόλτα με το ποδήλατό σας την Τετάρτη 3 Ιουνίου 2020 και ώρα 18:30 το απόγευμα, στην Πλατεία Αγνώστου Στρατιώτη.
Η Ποδηλατοβόλτα αυτή θα ακολουθήσει μια ξεχωριστή διαδρομή, στο παραλιακό μέτωπο, στην παλιά και νέα πόλη, και απευθύνεται σε παιδιά, ενήλικες και ΑμεΑ. Η εκκίνηση αλλά και ο τερματισμός θα πραγματοποιηθεί στην Πλατεία Αγνώστου Στρατιώτη.
Σας περιμένουμε όλους, μικρούς και μεγάλους!

Μιχάλης & Αλέξανδρος Τζουγανάκης live
2020-03-28 23:00 - 23:30 | Upano, Μάχης Κρήτης 149, Ρέθυμνο, Πλατανιάς

Κώστας Κακουδάκης και Μιχάλης Πετσάκης live
2020-03-21 22:30 - 23:30 | ταβέρνα Πόπη, Αδελιανός Κάμπος, Ρέθυμνο
Ο Κώστας Κακουδάκης και ο Μιχάλης Πετσάκης με το συγκρότημά τους στην Ταβέρνα Πόπη.
Τηλ. Κρατήσεων : 6973002263 & 2831072270

Γιάννης Ζουγανέλης live
2020-03-20 22:00 - 23:30 | Upano, Μάχης Κρήτης 149, Ρέθυμνο, Πλατανιάς
Ο Γιάννης Ζουγανέλης με τους συνεργάτες του
Παναγιώτη Αυγερινό και την ηθοποιό Τάνια Ρόκκα
σας προσκαλούν σε μια μουσική, διαδραστική παράσταση
άκρως εξομολογητική.
Εκτίθεται μέχρις εσχάτων.
Εξομολογείται, αποκαλύπτεται, αυτοσαρκάζεται, αυτοαναδεικνύεται, αυτοκαταρρίπτεται και αποδομείται, μέσω προσωπικών βιωματικών ιστοριών, μέσω της ποίησης και της ανθολόγησης των πιο επικοινωνιακών του κομματιών.
Πάντα με γνώμονα την πίστη στην επικοινωνία, τη χαρά, την αλήθεια και το χιούμορ.
Θα εξηγηθούμε και θα παρεξηγηθούμε.
Ο Γιάννης Ζουγανέλης παίζει, τραγουδάει, σας ακούει, συνθέτει καταστάσεις
με τους αποδέκτες.
Καλείστε να είστε και εσείς συμπρωταγωνιστέs….Συνεργάζονται
Θαλής Τριανταφύλλου: πιάνο
Παναγιώτης Αυγερινός: κιθάρα-φωνή
Γιάννης Πουρνάρας: μπουζούκι
Κώστας Σπυράτος: τύμπανα
Μιχάλης Δάρμας: μπάσο
ΠΑΡΑΣΚΕΥΗ 20/03/2020
ΤΙΜΗ ΕΙΣΟΔΟΥ:12ΕΥΡΩ
ΜΑΧΗΣ ΚΡΗΤΗΣ 149
ΤΗΛ.ΚΡΑΤΗΣΕΩΝ 6981038552

Ομιλία με θέμα: Γυναίκες που άλλαξαν την ιστορία
2020-03-16 20:00 - 22:00 | Δες το φιλοσοφικά, Λεωφ. Κουντουριώτη 113
Είναι γυναίκες που κατάφεραν να γράψουν ιστορία, αψήφησαν εμπόδια, υπερέβησαν όρια και άνοιξαν δρόμους, επιτυγχάνοντας εκπληκτικά πράγματα με οδηγό την καρδιά, το ταλέντο και τα όνειρά τους.
Προσωπικότητες που υπήρξαν πρωτοπόρες στην εποχή τους και, ανατρέποντας τα στερεότυπα του καιρού τους, άφησαν το δικό τους σημάδι στην πορεία της ανθρωπότητας.
Διακρίθηκαν για την προσφορά τους στις Επιστήμες, στην Τέχνη, στην Πολιτική, στη Φιλοσοφία, στην προάσπιση των ανθρωπίνων δικαιωμάτων και σε πολλούς άλλους τομείς της κοινωνικής δραστηριότητας.
Όλες, όμως, έμειναν στην Ιστορία γιατί πίστεψαν στα όνειρά τους, τα
υπηρέτησαν με αφοσίωση και πάθος, και άφησαν τον κόσμο λίγο καλύτερο από ό,τι τον βρήκαν…
Θα αναπτυχθούν τα θέματα:
· Μεγάλες γυναικείες προσωπικότητες
· Γυναίκα “αντικείμενο” VS γυναίκα “άτομο”
· Ο ρόλος της γυναίκας στην κοινωνία
· Η χειραφέτηση στην γυναίκα
ΕΙΣΟΔΟΣ ΕΛΕΥΘΕΡΗ
Λεωφ. Κουντουριώτη 113 (δίπλα από τη Φιλαρμονική)
Τηλ. 28310 52884 (18:00-22:00)

Παρουσίαση Βιβλίου: Όταν έρχεται η φουρτούνα (Διαταραχές Τροφής)
2020-03-16 19:00 - 21:00 | ΧΩΡΑφΙ, Κονδυλάκη 10, Ρέθυμνο
Οι Εκδόσεις Ραδάμανθυς παρουσιάζουν τη Δευτέρα 16 Μαρτίου 2020, στις 19:30, στο ΧΩΡΑφΙ (Κέντρο Προαγωγής Ψυχικής Υγείας & Παραστατικών Τεχνών, Κονδυλάκη 10, Ρέθυμνο), το έργο «Όταν έρχεται η φουρτούνα», της Ηρούς Πισκοπάκη.
Θα μιλήσουν για το βιβλίο:
~Θεανώ Γουμενάκη, Διατροφολόγος
~Αντώνης Λιοδάκης, Ψυχίατρος, διευθυντής του Κ.Ψ.Υ. Ρεθύμνου
~Χρήστος Τσαντής, Σύμβουλος Ψυχικής Υγείας
ΕΙΣΟΔΟΣ: ΕΛΕΥΘΕΡΗ
ΩΡΑ ΕΝΑΡΞΗΣ: 19:00, παρακαλούμε για την έγκαιρη προσέλευση σας, μιας και η παρουσίαση θα αρχίσει 19:30 ακριβώς.
Η συγγραφέας βίωσε τις διαταραχές διατροφής και γράφει με την αλήθεια της εμπειρίας της.
«Πιάνω τον εαυτό μου να περπατάει πάνω-κάτω και να απορεί: Γιατί σε μένα; Νομίζω ότι βρίσκομαι στην μέση του πουθενά χωρίς να γνωρίζω τι είναι σωστό και τι λάθος. Παρακαλούσα μια φορά να πράξω το σωστό. Πώς άλλωστε όμως, όταν συναίσθημα και λογική δεν μπορούν να συνυπάρξουν; Ειλικρινά δεν ήξερα. Δεν ήθελα όμως και να μάθω. Το ζούσα όλη μέρα, μέρα-νύχτα, από πάνω μέχρι κάτω, από μέσα προς τα έξω, σαν να πενθούσα για όλο τον πλανήτη».
Η Ηρώ Πισκοπάκη μας συστήνεται με έξι συγκλονιστικά διηγήματα και μία ποιητική συλλογή. Η συγγραφέας άντλησε από την πηγή που ρέει μέσα της, καταγράφοντας αυθεντικά τις δικές της πραγματικές συναντήσεις με τη νευρική ανορεξία, τη βουλιμία, τις προκαταλήψεις και το στίγμα για τη ψυχική ασθένεια, τις ενδοοικογενειακές συγκρούσεις, τους φόβους, τις ενοχές, την εσωτερική πάλη, και όλα όσα κάνουν παρέα στον άνθρωπο «Όταν έρχεται η φουρτούνα».
Έξι συγκλονιστικά διηγήματα και μία ποιητική συλλογή βασισμένα στην πραγματικότητα των διαταραχών διατροφής, των προκαταλήψεων και του στίγματος για την ψυχική νόσο…
Επιμέλεια έκδοσης: Χρήστος Τσαντήςφ

Προβολή ταινίας "Τοπική Ομάδα - Mi Mundial"
2020-03-15 20:00 - 22:00 | Κέντρο Βυζαντινών Τεχνών Ρεθύμνου, Εθνικής Αντιστάσεως 84, Ρέθυμνο
Η Κινηματογραφική Λέσχη Ρεθύμνου (ΚΙΝ.ΛΕ.Ρ) παρουσιάζει μια ταινία για όλη την οικογένεια συμπαραγωγής Ουρουγουάης, Αργεντινής και Βραζιλίας του 2017 με τον τίτλο “Τοπική Ομάδα – Mi Mundial” σε σκηνοθεσία Carlos Andres Morelli.
Πρόκειται για μια ταινία που είναι βασισμένη στο best seller μυθιστόρημα ‘Mi Mundial’ του ποδοσφαιριστή Daniel Baldi από την Ουρουγουάη, ο οποίος έχει γράψει 14 βιβλία σχετικά με το ποδόσφαιρο που απευθύνονται σε παιδιά και νέους.
Προσφέρει μια ειλικρινή και συγκινητική ματιά στο πώς το πάθος για την επιτυχία μπορεί να οδηγήσει σε μια λανθασμένη πορεία και να χαθούν οι πραγματικοί στόχοι της ζωής.

Σύνοψη της ταινίας
Ο Τίτο είναι ένας έφηβος άσος του ποδοσφαίρου που προέρχεται από ένα μικρό χωριό αλλά προορίζεται για μεγάλη καριέρα. Όταν τελικά θα μεταγραφεί σε μια μεγάλη ομάδα στην πόλη, τον περιμένει μια έκπληξη!

Η ταινία απέσπασε 1 βραβείο και 1 διάκριση σε κινηματογραφικά φεστιβάλ.
Η προβολή θα γίνει με υπότιτλους στα ελληνικά και είναι κατάλληλη για ηλικίες άνω των 10 ετών.
Η ταινία προτείνεται για όλους τους νέους και τις νέες που ασχολούνται με τον αθλητισμό και κάνουν όνειρα για μια επιτυχημένη πορεία στο σπορ που αγαπούν. Με μοναδικό τρόπο καταδεικνύει την ευκολία με την οποία ένας νέος αθλητής μπορεί να απομακρυνθεί από τα αθλητικά ιδεώδη και τους ανθρώπους που βρίσκονται κοντά του, για χάρη μιας εφήμερης επιτυχίας.

Προβάλλεται στα πλαίσια του Greek Island Film Festival (GIFF) το οποίο είναι ένα ανεξάρτητο μη-διαγωνιστικό φεστιβάλ κινηματογράφου που έχει στόχο την προβολή ντοκιμαντέρ και ταινιών μυθοπλασίας στη νησιωτική Ελλάδα κατά τη διάρκεια όλου του χρόνου. Το φεστιβάλ πραγματοποιείται από το φθινόπωρο του 2019 έως την άνοιξη του 2020 με σκοπό να καθιερωθεί σε ετήσια βάση.
Στόχος του GIFF είναι να προωθήσει ταινίες και σκηνοθέτες από την Ελλάδα και την Ευρώπη, που ξεχωρίζουν για τη δημιουργική, πρωτότυπη ματιά τους πάνω σε θέματα που αφορούν τη ζωή μας σήμερα: τον πολιτισμό, την επιστήμη, το περιβάλλον και την κοινωνία.Η προβολή θα γίνει την Κυριακή 15 Μαρτίου 2020 στις 8:00 μ.μ., στο “Κέντρο Βυζαντινών Τεχνών Ρεθύμνου”, στην οδό Εθνικής Αντιστάσεως 84, στην παλιά πόλη του Ρεθύμνου.

ΑΝΑΒΑΛΕΤΑΙ: Χρήστος Δάντης live
2020-03-13 23:00 - 23:30 | Upano, Μάχης Κρήτης 149, Ρέθυμνο, Πλατανιάς
Η εκδήλωση Α Ν Α Β Α Λ Ε Τ Α Ι

Christos Dantis @live upano
Την Παρασκευή 13 Μαρτίου σας περιμένουμε να Rockaroume..
& οχι μονο…
Απο το rock στο λαϊκό ένα τσιγάρο δρόμος…

Radio Sevilla #2: Ενα ταξίδι στον κόσμο του Flamenco
2020-03-13 21:30 - 23:30 | The Garage, Δημοκρατίας 53, Ρέθυμνο
Το The Garage και το Studio Flamenco Pellizco από τη Θεσσαλονίκη
παρουσιάζουν:
Radio Sevilla #2 (CRETA)
Ενα ταξίδι στον κόσμο του Flamenco.

Η χορεύτρια – χορογράφος Φλώρα Τσουκαλά από το Studio Flamenco Pellizco, παρέα με τους συνεργάτες της, προτείνουν μια ξεχωριστή βραδιά αφιερωμένη στον υπέροχο κόσμο του flamenco!
Το Radio Sevilla επιστρέφει στην Κρήτη για 2η φορά
και πάλι παρέα με την Δροσιά Χαρίση στο τραγούδι και τον Σταύρο Πρέσση στην κιθάρα,
ενώ στον χορό και στα πάλμας θα είναι η Φλώρα Τσουκαλά,
προσφέροντας μια μοναδική βραδιά,
μια μουσικοχορευτική διαδρομή στους ποικίλους ρυθμούς και τραγούδια που χαρακτηρίζουν το Ανδαλουσιανό flamenco.
Φιλική συμμετοχή στον χορό Μαριέττα Καμαράτου.
Παρασκευή 13 Μαρτίου 2020 στις 21.30
Είσοδος : 10 ευρώ
The Garage
Δημοκρατίας 53 (Ρέθυμνο Κρήτης)
Τηλ.Κρατήσεων: 6945378809
Συντελεστές:
Δροσιά Χαρίση – τραγούδι
Σταύρος Πρέσσης – κιθάρα
Φλώρα Τσουκαλά – χορός , palmas
Φιλική Συμμετοχή : Μαριέττα Καμαράτου(χορός)

Κατερίνα Στανίση live
2020-03-07 23:00 - 23:30 | Upano, Μάχης Κρήτης 149, Ρέθυμνο, Πλατανιάς
ΜΕΤΡΑΜΕ ΜΕΡΕΣ ΝΑ ΘΥΜΗΘΟΥΜΕ…
σ’εχω κανει θεο,αναστατωνομαι,συγνωμη κυριε ποιος είστε…
Αλλη μια φορα η διασκέδαση χτυπαει κοκκινο..
Το Σαββατο 07/03 υποδεχομαστε την Κατερινα Στανιση…
Και τα λουλουδια εχουν την τιμητικη τους..
Σας υποσχομαστε ενα ξεφρενο λουλουδοπολεμο μεχρι το πρωι…
ΣΑΒΒΑΤΟ 07/03/2020
ΚΑΤΕΡΙΝΑ ΣΤΑΝΙΣΗ LIVE
ΩΡΑ ΕΝΑΡΞΗΣ 23:00
ΤΗΛ.ΚΡΑΤΗΣΕΩΝ :6981038552

Διονύσης Ατζαράκης - Παλικάρι - Ρέθυμνο
2020-03-06 22:00 - 23:30 | cineland Παντελής, Εμμανουήλ Πορτάλιου 3, Ρέθυμνο
Ο Διονύσης Ατζαράκης συγκεντρώνει σε έναν stand-up comedy μονόλογο όλα τα κείμενα που αγαπήσατε ή/και βαρεθήκατε, και έρχεται στο Ρέθυμνο!
Μην το χάσετε! Ή και χάστε το. Δεν θα σας πούμε εμείς τι θα κάνετε με τη ζωή σας.
Παρασκευή 6 Μαρτίου 2020
Ώρα έναρξης: 22:00
Τιμές εισιτηρίων:
• Προπώληση (ταμείο κινηματογράφου και viva.gr με αρίθμηση θέσεων): 10 €
• Ταμείο: 12 €

Ρίτα Αντωνοπούλου live
2020-03-06 21:30 - 23:30 | Ωδείο Ρεθύμνου, Εμ. Βερνάδου 2, Ρέθυμνο
Το θέατρο Μυθωδία και το Ogdoo Music Group παρουσιάζουν στο Ωδείο Ρεθύμνου την Ρίτα Αντωνοπούλου σε μία άρτια, σχεδιασμένη παράσταση που συνδυάζει τα τραγούδια, τη θεατρικότητα και τον λόγο.
Η νέα παράσταση που γνώρισε μεγάλη επιτυχία στην Αθήνα, είναι βασισμένη στο αιώνιο και θεμελιώδες για την ανθρωπότητα ζήτημα του ΧΡΟΝΟΥ που έχει απασχολήσει τους δημιουργούς από την πρώτη στιγμή που ανέτειλε στον κόσμο η καλλιτεχνική έκφραση.
Αυτή τη φορά η ιδέα της αγαπημένης ερμηνεύτριας ζωντανεύει επί σκηνής με τη συμμετοχή ταλαντούχων μουσικών, συνδυάζοντας τη φυσική θεατρικότητα της ερμηνείας της, με επιλογές τραγουδιών που κινούνται αρμονικά σαν δορυφόροι γύρω από τον πυρήνα του κεντρικού θέματος.
Η Ρίτα Αντωνοπούλου επιλέγει και συνδυάζει με τρόπο αριστοτεχνικό, αγαπημένα τραγούδια που έχουν άμεση ή έμμεση αναφορά στο χρόνο, με λόγο που ρέει αβίαστα και συνδέει αρμονικά τα συστατικά της παράστασης, την εξαιρετική ερμηνεία, το χιούμορ, τη συγκίνηση, τη χαρά και το παιχνίδι.
Τι είναι τελικά ο χρόνος; Ποιος τον επινόησε και με ποιο δικαίωμα;
«Ο χρόνος είναι διφορούμενος. Είναι τόσο άπειρος όσο και πεπερασμένος. Μετρήσιμος και ανυπολόγιστος, ευέλικτος και αυστηρός.»
Απαντήσεις δεν υπάρχουν ή αν υπάρχουν δημιουργούν νέα ερωτήματα.
Η Ρίτα Αντωνοπούλου, για την οποία η σκηνή και το κοινό αποτελούν τα στοιχεία του φυσικού της χώρου, επιχειρεί να δώσει απαντήσεις και να θέσει ερωτήματα συνομιλώντας με τον κόσμο και τραγουδώντας μαζί του.
Οι μουσικοί που συνοδεύουν τη Ρίτα, σπουδαίες προσωπικότητες του χώρου, με μαέστρο τον μοναδικό σολίστ, συνθέτη κι ενορχηστρωτή Μανόλη Ανδρουλιδάκη, αποτελούν αναπόσπαστο μέρος της παράστασης και συμβάλλουν με το ταλέντο τους στο να φύγουμε όλοι στο τέλος μ’ αυτήν την ξεχωριστή αίσθηση ότι μοιραστήκαμε ουσία και συναισθήματα.
“Κανείς δε μπορεί να πάει πίσω και να κάνει μια καινούργια αρχή. Μπορούμε όμως να ξεκινήσουμε σήμερα, τώρα και να κάνουμε ένα καινούριο τέλος.”
Μανόλης Ανδρουλιδάκης: Κλασική Κιθάρα – ενορχηστρώσεις
Μιχάλης Ατσάλης: Ακουστική Κιθάρα

Καθαρά Δευτέρα με live μουσική
2020-03-02 14:00 - 21:00 | Τόπος γεύσεων, Ελευθεριας 5
Την καθαρά Δευτέρα σας περιμένουμε να διασκεδάσουμε παρεα με λαϊκούς σκοπούς.
Κιθάρα – τραγούδι: Αναστάσης Τσακιρίδης
Μπουζούκι: Γιώργος Τσουρδαλάκης

Καθαρά Δευτέρα στο Ρέθυμνο
2020-03-02 12:00 - 20:00
Παραδοσιακά Κούλουμα με πέταγμα χαρταετού, καρναβαλικά δρώμενα και σαρακοστιανά εδέσματα στους οικισμούς του Δήμου Ρεθύμνου.

ΠΕΡΙΒΟΛΙΑ:
12:30 Παραδοσιακά Κούλουμα με φασολάδα στο 8ο Δημοτικό Σχολείο Περιβολίων
Διοργάνωση: Δήμος Ρεθύμνης-Κ.Ε.ΔΗ.Ρ-Πολιτιστικός Σύλλογος Περιβολίων & Μισσιρίων «Εμμανουήλ Παχλάς».
ΡΟΥΣΣΟΣΠΙΤΙ: Παραδοσιακά Κούλουμα στο Ρουσσοσπίτι
ΓΕΡΑΝΙ:
10:00 Η μάχη των χαρταετών. Ετοιμάζουμε τα ζύγια και αμολάμε τους χαρταετούς μας δίπλα στη θάλασσα (παραλία «Καμάρι»).
12:30 Η παρέλαση της Καμήλας. Κούλουμα με πέταγμα χαρταετού, καρναβαλικά δρώμενα και σαρακοστιανά εδέσματα.
Διοργάνωση: Πολιτιστικός Σύλλογος Γερανίου Το Καμάρι.

«Το κλέψιμο της νύφης» στο Μελιδόνι
2020-03-02 11:00 - 17:00 | Μελιδόνι
Ο Πολιτιστικός σύλλογος Μελιδονίου σε συνεργασία με την τοπική κοινότητα Μελιδονίου και τον Α.Ο «Τάλως Μελιδονίου» θα αναβιώσει και φέτος την Καθαρά Δευτέρα στην πλατεία του χωριού το έθιμο «το κλέψιμο της νύφης» παράλληλα με σειρά άλλων δρώμενων, που κάνουν ξεχωριστή αυτή την ημέρα για το ιστορικό χωριό και τους επισκέπτες του.
Το έθιμο χρονολογείται από την εποχή της τουρκοκρατίας και αναβιώνει κάθε χρόνο στην κεντρική πλατεία του χωριού «βασιλικό πηγάδι» εδώ και περίπου 300 χρόνια.
Όλα θα ξεκινήσουν στις 11 το πρωί με το παραδοσιακό «αυγομάζωμα» και θα ακολουθήσει η αναβίωση των θρυλικών μορφών της νύφης, των έξι αδελφών, του Τούρκου δικαστή Καουκά ή Καντή, του Αράπη ή Καρτελά και του Μαιμουνιού.
Στην Πλατεία οι φιλόξενοι κάτοικοι του Μελιδονίου θα περιμένουν τους επισκέπτες τους με την παραδοσιακή φασολάδα και νηστίσιμους μεζέδες ενώ κρητικό μουσικό συγκρότημα θα διασκεδάζει τους παρευρισκόμενους.
Παράλληλα ο Αθλητικός Σύλλογος «Τάλως Μελιδονίου» θα έχει ανοιχτό το γήπεδο ποδοσφαίρου του χωριού για όσους επιθυμούν να πετάξουν χαρταετό με ασφάλεια.
Η είσοδος στις εκδηλώσεις είναι ελεύθερη.

Βαγγέλης Κιμιωνής και ο Στέλιος Φιλιππάκης live
2020-03-01 22:30 - 23:30 | ταβέρνα Πόπη, Αδελιανός Κάμπος, Ρέθυμνο
Ο Βαγγέλης Κιμιωνής και ο Στέλιος Φιλιππάκης με το συγκρότημά τους στην Ταβέρνα Πόπη.
Τηλ. Κρατήσεων : 6973002263 & 2831072270

«Τρεις Μαδιάμ» live
2020-03-01 21:30 - 23:30 | Συμπληγάδες, Βερνάδου 25, Ρέθυμνο
Oι «Τρεις Μαδιάμ» στο μουσικό μεζεδοπωλείο Συμπληγάδες, θα μας διασκεδάσουν με έντεχνα, λαϊκά και παραδοσιακά τραγούδια!

After Carnival Party από την ομάδα «Δακτυλοδειχτούμενοι»
2020-03-01 18:00 - 23:30 | net Cafe, Κουντουριώτη 3
After Carnival Party από την ομάδα «Δακτυλοδειχτούμενοι», αμέσως μετά την Μεγάλη Παρέλαση του Ρεθεμνιώτικου Καρναβαλιού, στο Net Cafe (Κουντουριώτη 3, Πλατεία Τεσσάρων Μαρτύρων).

Meganite Carnival Manifesto party
2020-03-01 16:00 - 23:00 | Πλατεία Μικρασιατών, Ρέθυμνο
Κυριακή του καρναβαλιού και αμέσως μετά τη Μεγάλη Παρέλαση προσγειωνόμαστε στην Πλατεία Μικρασιατών!
Oι Alladallon σε συνεργασία με την καρναβαλική ομάδα Oloi Vitsiozoi, επιστρέφουν για το καθιερωμένο πλέον ανοιχτό street party, ορίζοντας το Carnival Manifesto: Μεγάλο ηχοσύστημα, mindbending visuals και ένα lineup που υπόσχεται να σας χορέψει ως αργά, είναι τα 3 μοναδικά απαραίτητα εργαλεία!
Ευχαριστούμε τον Δήμος Ρεθύμνης που για ακόμη μια χρονιά στηρίζει την προσπάθεια αυτή!
Line up με αλφαβητική σειρά:

Alefu-Ra
Drips Zacheer
Emmanuel
Fefe
Fuji
Macron
Seafish & the Croc
Zanido

Αναστάσης Μπούχλης και ο Αντώνης Κουράκης live
2020-03-01 14:00 - 21:30 | Αλλού γι’ αλλού, Νικολάου Πλαστήρα 2, Ρέθυμνο
Ο Αντώνης Κουράκης και ο Αναστάσης Μπούχλης με το συγκρότημά τους, από το μεσημέρι, στο μεζεδοπωλείο Αλλού γι’ Αλλού.

Τηλ κρατήσεων 6974025703.

Μεγάλη Παρέλαση - Ρεθεμνιώτικο καρναβάλι 2020
2020-03-01 14:00 - 21:00
Η εκδήλωση ΑΚΥΡΩΝΕΤΑΙ
(δείτε περισσότερα εδώ)

ΜΕΓΑΛΗ ΠΑΡΕΛΑΣΗ
14:00 Κήρυξη έναρξης της Μεγάλης Παρέλασης από τον Δήμαρχο Ρεθύμνης, κ. Γιώργη Μαρινάκη.
Εκκίνηση της Μεγάλης Παρέλασης πληρωμάτων και αρμάτων του Ρεθεμνιώτικου Καρναβαλιού 2020 από τον Κόμβο Θεοτοκοπούλου
ΤΕΛΕΤΗ ΛΗΞΗΣ
18:30 Τελετή Λήξης Ρεθεμνιώτικου Καρναβαλιού 2020 στην παραλία (Ελ. Βενιζέλου).
Καύση του άρματος του Βασιλιά Καρνάβαλου.
Συναυλία στην παραλία με την ομάδα κρουστών, Percussion4one.

Carnival radio show by Hxos fm 94.2
2020-03-01 09:00 - 14:00
Την Κυριακή 1 Μαρτίου ο “Ήχος FM 94.2” σας προετοιμάζει για τη μεγαλύτερη γιορτή της αποκριάς!
Η ραδιοφωνικοί παραγωγοί Ελευθερία Μπεμπή και Νίκος Παπαδάκης, θα σας κρατήσουν παρέα από τις 9 το πρωί εώς τις 2 το μεσημέρι, προετοιμάζοντάς σας για το Ρεθεμνιώτικο καρναβάλι!
Παράλληλα θα γίνεται ενημέρωση για τους επισκέπτες της πόλης μας!
– Αποκριάτικη μουσική
– Ενημέρωση
– Καλεσμένοι
είναι κάποια από αυτά που θα συνθέσουν την εκπομπή αυτή
Συντονιστείτε!!

Νikolas Gale με τον Always Late on decks
2020-02-29 23:00 - 23:30 | Nafpigio, Αρκαδίου 254, Ρέθυμνο
Επιτέλους φτάσαμε στην ημέρα του Σαββάτου, όπου και επιστρέφουν δυο αγαπημένα μας πρόσωπα. O Νikolas Gale παρέα με τον Always Late θα μας χαρίσουν ένα βράδυ γεμάτο μουσική και χορό στο peak του Καρναβαλιού!

Αντώνης Μαρτσάκης live
2020-02-29 22:30 - 23:30 | ταβέρνα Πόπη, Αδελιανός Κάμπος, Ρέθυμνο
Ο Αντώνης Μαρτσάκης με το συγκρότημά του στην Ταβέρνα Πόπη.
Τηλ. Κρατήσεων : 6973002263 & 2831072270

Νίκος Δελιδάκης & Άννα Μαρία live
2020-02-29 22:00 - 23:30 | Upano, Μάχης Κρήτης 149, Ρέθυμνο, Πλατανιάς
Ο Νίκος Δελιδάκης ασχολείται αποκλειστικά με τον καλλιτεχνικό χώρο ως τραγουδιστής και συνθέτης τραγουδιών..
Στη μέχρι τώρα πορεία του στο λαϊκό χώρο κ στις πίστες έχει σφραγίσει συνεργασίες με πολλούς γνωστούς καλλιτέχνες. Έχει κάνει τρία δισκογραφικά τραγούδια το “Να’σαι καλά” και “Να προσεχείς” , “Έτσι είναι ο έρωτας” , “Πές” με μεγάλη επιτυχία.
Το Σάββατο 29/02/2020
έρχεται στο Upano με την ορχήστρα του
και μας υπόσχεται ένα βράδυ αξημέρωτο…
Νίκος Δελιδάκης Live
Μαζί του Άννα Μαρία
Μπουζουκι : Λευτερης Μαρκοδημητρακης
Πλήκτρα : Κώστας Παπαδακης

Περιηγητές Club - Πάρτι
2020-02-29 22:00 - 23:30 | Περιηγητική Λέσχη Ρεθύμνου, Αγίου Φραγκίσκου 2
Ετοιμαστείτε για το μεγαλύτερο πάρτι του Ρεθεμνιώτικου Καρναβαλιού!!
Θα σας περιμένουμε το Σάββατο 29 Φεβρουαρίου αμέσως μετά τη Νυχτερινή Παρέλαση!
Που; Στην αίθουσα της Περιηγητικής Λέσχης όπως πάντα!!
Μην το χάσετε!!
Οδός: Αγίου Φραγκίσκου 2, Παλιά Πόλη, Ρέθυμνο (Στην είσοδο της πλατείας Μικρασιατών!)

Party της Καρναβαλικής Ομάδας Ανιχνευτές
2020-02-29 21:30 - 23:30 | Metropolis, Νεάρχου 15, Ρέθυμνο
Party της Καρναβαλικής Ομάδας Ανιχνευτές στο Metropolis Bar!
